section_heading: NK Croatia danas
paragraph_text: Zadnjih godina Croatija se aktivno natječe u 3. švicarskoj ligi. Nekad s više, nekad s manje uspjeha. -Najvažniji cilj nam je da se okupljamo, treniramo, ostavljamo na sportskom terenu kvaliteten trag i dalje s ponosom nosimo ime kluba, ističe u razgovoru aktualni predsjednik Croatije, Stjepan Špehar. Teško je s optimizmom gledati u budućnost. Imamo osipanje članstva zbog povratka u domovinu na jednoj, te sve manje zanimanje Hrvata u Švicarskoj za hrvatske klubove i njihove događaje na drugoj strani. Sve manje se i sadašnji članovi žele  hvatati u koštac s problemima i obvezama kluba. Najčešće su to financijski problemi i nedostatak igrača jer su migracijske stope u Švicarsku niske. U aktivnoj momčadi NK Croatia igraju samo Hrvati, dok kod seniorske momčadi igraju jedan Talijan i Švicarac. To pokazuje da smo otvoren klub za svakoga ali i taj priljev je slab. Stoga gledamo u jednu neizvjesnu budućnost, kazao je Špehar.